ایران‌دا شدتلی یاغیشلارین سبب اولدوغو داشقینلار نتیجه‌سینده ۴ نفرین اؤلدوگو، ۹ نفرین یارالاندیغی بیلدیریلدی.
دونن آخشام ساعاتلاریندا یاغان یاغیش تهران و اطرافینی ووردو.
شدتلی یاغیشلارین سبب اولدوغو سئل، امامزاده داوود بؤلگه‌سینده ۴ نفرین اؤلومو، ۹ نفرین یارالانماسی ایله نتیجه‌لندی.
بؤلگه‌ده داشقین سببیله ایتکین دوشدوگو دوشونولن اینسانلار اوچون ده آختارما-قورتارما ایشلرینه باشلانیلدی.
سئل، ایله باغلی ایچ ایشلری باخانی احمد وحیدی، ایران قیزیل آی جمعیتی باشقانی پیر حسین کولیوند، تهران والیسی محسن منصوری و بلدیه باشقانی علی رضا زاکانی و اورژانس مرکزینین مسئوللاری اولاغان اوستو توپلاندی.
جمهورباشقانی ابراهیم رئیسی، قورتارما ایشلرینی سرعتله‌ندیرمک و داشقیندان ضرر چکه‌ن وطنداشلارا لازیم اولان یاردیمی گؤسترمک اوچون ایچ ایشلری باخانلیغی، تهران والیلیگی و قیزیل آی کیمی قوروملارا بوتون امکانلارین سفربر ائدیلمه‌سی تاپشیریغی وئردی.
